கேள்வி: மிக்ஜாம் புயல் - பாதிப்புகள் குறித்து விரிவாக சொல்லுங்கள்.
பதில்: கடலோர மாவட்டங்களான சென்னை, செங்கல்பட்டு, காஞ்சிபுரம், திருவள்ளூர் ஆகியவற்றில் மிகக் கனமழை பெய்தது. இதன் காரணமாக சென்னை மற்றும் சென்னையைச் சுற்றியுள்ள புறநகரப் பகுதிகளில் வெள்ளம் சூழ்ந்தது. சென்னையின் முக்கிய ஆறுகளான கூவம், கொசஸ்தலை ஆறு, அடையாறு (ஆறு) ஆகியவற்றில் வெள்ளம் ஏற்பட்டு கரையோரப் பகுதிகள் நீர் சூழ்ந்தது. குறைந்தது 17 நபர்கள் பலியானர் மேலும் சுமார் 32,158 மக்கள் தமிழ்நாட்டிலும் 9,500 மக்கள் ஆந்திரப்பிரதேசத்திலும் வெளியேற்றப்பட்டனர். மழையின் காரணமாக நகரின் பல பகுதிகளுக்கு மின்சாரம் நிறுத்தப்பட்டது. சென்னை பன்னாட்டு வானூர்தி நிலையம் ஓடுபாதைகளில் நீர் சூழ்ந்ததால் டிசம்பர் 4 ஆம் நாள் முதல் டிசம்பர் 5 நாள் காலை வரை தனது பயணச் சேவையை நிறுத்தியது. மேலும் பாதிக்கப்பட்ட மாவட்டங்களிலுள்ள கல்லூரி, பள்ளிகள் தொடர்ந்து சில நாட்கள் விடுமுறை அறிவித்தன. தென்னக இரயில்வே மற்றும் கிழக்கு கடற்கரை தொடருந்து மண்டலம் (இந்தியா) ஆகியவற்றின் பல் வேறு தொடருந்துகள் நிறுத்தப்பட்டன. சென்னையில் உள்ள தொழிற்பேட்டைகள், சிறு மற்றும் குறு தொழில்கள் வெள்ள நீராலும் மின்தடையாலும் பெரிதும் பாதிப்பிற்குள்ளாகின. ஆந்திராவில் பல விளை நிலங்களும் பயிர்களும் இந்த புயலால் பாதிக்கப்பட்டன. வேளச்சேரியில் ஐந்து பர்லாங் சாலையில் டிசம்பர் 4 அன்று திடீரென ஏற்பட்ட பள்ளத்தில் அருகில் இருந்த எரிபொருள் நிறுவனப் பகுதிகளும் ஒரு புதிய கட்டுமானக் கட்டடமும் பள்ளத்தில் சிக்கின. அதில் கட்டுமானத் தொழிலாளர்கள் நான்கு நபர்கள் உட்பட ஐவர் சிக்கியிருந்த நிலையில் ஒருவர் சடலமாக மீட்கப்பட்டார்.